钦定古今图书集成/明伦汇编/氏族典/第042卷 > 《廖用贤尚友录》 > 訾亘
## 钦定古今图书集成/明伦汇编/氏族典/第042卷 > 《廖用贤尚友录》 > 訾亘

按《尚友录》：亘尝师丹阳马钰、长春丘处机，自号守真
子，称訾仙翁。游历济南，抵郑之钓台。太和间，大雪丈
馀，亘不出已十馀日，人以为死矣。众除雪视之，端坐
俨然，殊无寒馁色。贞祐间，大兵破川陕，军民恐惧，亘
曰：“无妨。”已而果然。哀宗幸蔡，问曰：“天下城池，攻陷殆
尽，此城独安，何也？”人以訾仙翁对，亘遂溘然羽化。未
及丧葬，明日城遂陷去。